Dòirneag-neirt

Is e dòirneag-neirt seòrsa de chudrom saor, ball-acainn a thathar a' cleachdadh gus fèithean na bodhaig a neartachadh. Gabhaidh a cleachdadh leatha fhèin no le tè eile, aonan anns gach làimh.
Bhite a' cleachdadh gnè de dhòirneag-neirt roimhe, ris an cante "halteres", anns an t-seann Ghrèig mar chudroman togail   agus cuideachd mar chudroman ann an seann lùth-chleas Grèigeach dom buin leum fada an latha an-diugh.  Bhathar a' cur feum air seòrsa dòirneig anns na h-Innseachan cuideachd fad còrr is mìle bliadhna air chruth cuaille - mar sin thugadh an t-ainm cuaille Innseanach oirre.   Faodar dreach dealbhaidh an "Nal", mar a theireadh ris an acainn sin, a mheasadh letheach eadar a bhith na chrann-neirt agus na dhòirneag-neirt. Bhite a' cur paidhir dhiubh gu feum ann an altachadh a' chuirp am measg ghleacadairean, luchd nam fèithean mòra, luchd-spòrs, agus càch a bha a' miannachadh barrachd neirt is meud a bhith aca.